NARIADENIE KOMISIE (ES) č. 1352/2007
zo 16. novembra 2007,
ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
keďže:
(1)
Nariadenie Komisie (EHS) č. 2568/91 z 11. júla 1991 o charakteristikách olivového oleja a oleja z olivových zvyškov a o príslušných analytických metódach (2) bolo aktualizované nariadením (ES) č. 702/2007, aby sa zohľadnili závery chemických odborníkov. Úpravy zavedené v nariadení (EHS) č. 2568/91 sa týkajú najmä stanovenia percentuálneho obsahu 2-glyceryl monopalmitátu, ktorý je presnejší na detekciu esterifikovaných olejov a zníženia medznej hodnoty stigmastadiénu v panenských olivových olejoch, čo umožňuje dosiahnuť lepšie rozlíšenie panenských a rafinovaných olivových olejov.
(2)
V dôsledku toho by sa mala upraviť aj doplnková poznámka 2 ku kapitole 15 kombinovanej nomenklatúry týkajúca sa olivových olejov.
(3)
Nariadenie (EHS) č. 2658/87 by sa preto malo zodpovedajúcim spôsobom zmeniť a doplniť.
(4)
Zmena a doplnenie nariadenia (EHS) č. 2568/91 z roku 2007 sa má uplatňovať od 1. januára 2008. V záujme jednotnosti by sa malo toto nariadenie uplatňovať od toho istého dátumu.
(5)
Opatrenia stanovené v tomto nariadení sú v súlade so stanoviskom Výboru pre colný kódex,
PRIJALA TOTO NARIADENIE:
Článok 1
Príloha I k nariadeniu (EHS) č. 2658/87 sa mení a dopĺňa podľa prílohy k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Uplatňuje sa od 1. januára 2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 16. novembra 2007